काठमाडौं । बीमाबजारमा यस वर्ष ९ जीवनबीमा कम्पनी थप भएका छन् । यसअघि ९ जीवनबीमा कम्पनी सञ्चालनमा रहेका थिए । चालू आर्थिक वर्षको ६ महीना पूरा भएको अवस्थामा नयाँ जीवनबीमा कम्पनीहरूले सार्वजनिक गरेको अपरिष्कृत वित्तीय विवरणलाई हेर्दा कम्पनीहरूको आगमन सफल देखिएको छ । प्रतिस्पर्धी बीमाबजारमा पुराना कम्पनीहरूसँगको प्रतिस्पर्धामा आफूहरूलाई स्थापित गर्दै नयाँ जीवनबीमा कम्पनीहरू अघि बढेको देखिन्छ । चालू आवको ६ महीना बिते पनि यी कम्पनीको कारोबार अवधि भने कम नै रहेको छ ।
